शाहरुख की 27 साल पुरानी फोटो हुई वायरल, इस एक्ट्रेस संग यूं आए नजर पहचानना हुआ मुश्किल  
शाहरुख खान की 27 साल पुरानी फोटो हुई वायरल 
उर्मिला मातोंडकर के साथ आ रहे हैं शाहरुख नजर
सोशल मीडिया पर शाहरुख की फोटो हुई वायरल
शाहरुख खान (Shah Rukh Khan) को फिल्म इंडस्ट्री में 27 साल चुके हैं. 1992 में 'दीवाना' से बॉलीवुड में डेब्यू करने वाले शाहरुख खान (Shah Rukh Khan) की एक पुरानी फोटो इन दिनों सोशल मीडिया पर काफी वायरल हो रही है. ये फोटो उनके स्ट्रग्ल के समय की है. इस फोटो में शाहरुख के साथ उर्मिला मातोंडकर (Urmila Matondkar) नजर आ रही हैं. हालांकि तस्वीर में उनको पहचान पाना थोड़ा मुश्किल हो रहा है. सोशल मीडिया पर शाहरुख खान की ये तस्वीर छाई हुई है. इस फोटो को शाहरुख खान के फैन क्लब ने अपने इंस्टाग्राम एकाउंट से शेयर किया है. फैन क्लब ने इस तस्वीर को शेयर करते हुए लिखा, 'क्या आप पहचान सकते हैं कि शाहरुख खान (Shah Rukh Khan) की ये तस्वीर कौन-सी फिल्म की शूटिंग के दौरान की है.'
From Archive, can you guess during which movie shoot it is clicked?
A post shared by  Team Shah Rukh Khan (@teamshahrukhkhan) on Jul 5, 2019 at 6:08am PDT
शाहरुख खान (Shah Rukh Khan) और उर्मिला मातोंडकर (Urmila Matondkar) की वायरल हो रही ये तस्वीर उनकी फिल्म 'चमत्कार' के दौरान की है. इस फिल्म में उर्मिला और शाहरुख के अलावा नसीरूद्दीन शाह लीड किरदार निभाते नजर आए थे. हालांकि बॉक्स ऑफिस पर ये फिल्म ज्यादा कमाल नहीं कर पाई थी. लेकिन इस फिल्म में शाहरुख की परफॉर्मेंस की काफी तारीफ हुई थी. 27 साल बाद शाहरुख खान और उर्मिला मातोंडकर की ये फोटो वायरल  हो रही है.
[Latest]: King Khan arrived in Maldives for a family vacation 
A post shared by  Team Shah Rukh Khan (@teamshahrukhkhan) on Jul 17, 2019 at 11:34pm PDT

बता दें फिलहाल शाहरुख खान (Shah Rukh Khan) अपने परिवार के साथ मालदीव में छुट्टियां बिताने गए हैं. शाहरुख और उनके परिवार की कुछ फोटो सोशल मीडिया पर वायरल हो रही हैं. इन तस्वीरों में शाहरुख अपने तीनों बच्चों के साथ नजर आ रहे हैं. अगर वर्क फ्रंट की बात करें तो फिल्म 'जीरो (Zero)' के बाद शाहरुख खान की कोई नई फिल्म नहीं आई हैं. लेकिन खबरों के मुताबिक शाहरुख 'धूम (Dhoom)' सीरीज की फिल्म 'धूम 4 (Dhoom 4)' में नजर आएंगे.